Θρησκευτικός τουρισμός στην Πάτμο: Η συμβολή της Μονής του Αγίου Ιωάννη στην ανάπτυξη του θρησκευτικού τουρισμού
Creators: name: Κυπριώτης, Ελευθέριος Σπυρίδωνα
Publisher: name: Aristotle University of Thessaloniki
Year: 2023
Subjects: Θρησκευτικός τουρισμός
Πάτμος
Ιερά Μονή Αγίου Ιωάννη
Religious tourism
Patmos
Holy Monastery of Saint John

description: Ο τουρισμός που σχετίζεται με τη θρησκεία είναι ένας αναπτυσσόμενος και δυναμικός τομέας της παγκόσμιας τουριστικής αγοράς. Αποτελεί μία από τις πιο ανθεκτικές μορφές τουρισμού και παρουσιάζει σημαντικές προοπτικές ανάπτυξης για τη χώρα μας. Ο θρησκευτικός τουρισμός αποτελεί μία μορφή θεματικού τουρισμού, στην οποία το κύριο κίνητρο είναι η θρησκευτική πίστη, αλλά συνδέεται στενά και με άλλες μορφές τουρισμού, όπως ο πολιτιστικός τουρισμός και ο τουρισμός αναψυχής. Η Πάτμος είναι ένα νησί των Δωδεκανήσων, που διαθέτει σημαντικούς πολιτιστικούς πόρους, οι οποίοι την καθιστούν ιδανικό προορισμό για θρησκευτικό τουρισμό. Στα πλαίσια της παρούσας εργασίας, έγινε προσπάθεια να εξεταστεί η συμβολή της Ιεράς Μονής του Αγίου Ιωάννη στην ανάπτυξη του θρησκευτικού τουρισμού στην Πάτμο, καθώς και στην προώθηση της τοπικής κοινωνίας. Για τους σκοπούς της έρευνας σχεδιάστηκε ένα ερωτηματολόγιο, το οποίο αφορούσε στις αντιλήψεις των συμμετεχόντων για το βαθμό ανάπτυξης του θρησκευτικού τουρισμού, για τους λόγους επίσκεψής τους σε έναν τουριστικό προορισμό, καθώς και για τη συμβολή της Μονής του Αγίου Ιωάννη στον τουρισμό του νησιού. Στην έρευνα συμμετείχαν 70 άτομα, επισκέπτες της Μονής του Αγίου Ιωάννη. Από τα αποτελέσματα των αναλύσεων προέκυψαν ενδιαφέροντα ευρήματα σχετικά με τις προτιμήσεις και τις αντιλήψεις των επισκεπτών, τα οποία αναλύονται στο αντίστοιχο κεφάλαιο. Φάνηκε πως οι επισκέπτες θεωρούν σημαντικό το ρόλο που διαδραματίζει η Ιερά Μονή στο θρησκευτικό τουρισμό του τόπου και αποφάνθηκαν σχετικά με τους φορείς που είναι ικανοί να συμβάλουν στην προβολή της. Επιπλέον, οι αντιλήψεις των συμμετεχόντων, φάνηκε πως δεν σχετίζονταν με τα δημογραφικά τους χαρακτηριστικά. Τα ευρήματα σχολιάζονται με βάση σύγχρονα ερευνητικά δεδομένα και παρέχονται προτάσεις για την προώθηση του θρησκευτικού τουρισμού στο νησί της Πάτμου.
description: Religious tourism is a developing and dynamic sector of the global tourism market. It is one of the most resilient forms of tourism and presents significant development prospects for our country. Religious tourism is a form of thematic tourism in which the main motivation is religious faith, but it is closely linked to other forms of tourism, such as cultural tourism and leisure tourism. Patmos is an island in the Dodecanese, which has significant cultural resources that make it an ideal destination for religious tourism. In the context of this work, an attempt was made to examine the contribution of the Holy Monastery of Saint John to the development of religious tourism in Patmos, as well as to the promotion of the local community. For the purposes of the research, a questionnaire was designed which focused on the participants' perceptions of the degree of development of religious tourism, the reasons for their visit to a tourist destination, as well as the contribution of the Monastery of Saint John to the island's tourism. 70 people, visitors of the Monastery of Saint John, participated in the study. The results of the analyzes yielded interesting findings regarding the visitors' preferences and perceptions, which are analyzed in the corresponding chapter. It appeared that the visitors consider the role played by the Holy Monastery in the religious tourism of the place to be important and they decided on the agencies that are able to contribute to its promotion. In addition, participants' perceptions appeared to be unrelated to their demographic characteristics. The findings are commented on the basis of modern research data and suggestions are provided for the promotion of religious tourism on the island of Patmos.
description: Σε συνεργασία με: Τμήμα Διοίκησης οργανισμών, Μάρκετινγκ και Τουρισμού της Σχολής Οικονομίας και Διοίκησης (Θεσσαλονίκης) του Διεθνούς Πανεπιστημίου Ελλάδας